GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/22-02/10

URBROJ: 2158-44-22-2

Osijek, 1. rujna 2022. godine

**Z A P I S N I K**

18. sjednica Školskog odbora Graditeljsko-geodetske škole Osijek održana od 29. kolovoza do 1. rujna 2022. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu.

Poziv na sjednicu i zapisnik 17. sjednice upućen je svim članovima Školskog odbora dana 29. kolovoza 2022. godine, s rokom izjašnjavanja do 1. rujna 2022. godine do 12:00 sati.

### Nazočni članovi Školskog odbora

Iz reda nastavnika i stručnih suradnika: Marko Molnar, nastavnik

 Gabrijela Anić, nastavnica

Predstavnik radnika: Marina Matić Tandarić

Predstavnik roditelja: Tatjana Elez

Iz reda osnivača: Mirko Ivković,

Tihomir Štefić

Osutni: Antonio Mihalj.

**Ostali prisutni na sjednici:** Darko Pšihistal, ravnatelj

Martina Bestvina, tajnica

***D n e v n i r e d***

1. Usvajanje zapisnika 17. sjednice Školskog odbora
2. Imenovanje povjerenstva za reviziju knjižnične građe
3. Prethodna suglasnost za otkazivanje ugovora o radu s ponudom izmijenjenog ugovora nastavnici Ivani Ivić

**T. 1.**

Članovi su jednoglasno usvojili zapisnik 17. sjednice Školskog odbora.

**T. 2.**

Na temelju čl. 7. Zakona o knjižnicama i knjižničnoj djelatnosti (NN 17/2019), čl. 5. Pravilnika o reviziji i otpisu knjižnične građe (NN 21/02), čl. 22. Statuta škole i čl. 24. Pravilnika o radu školske knjižnice, školska knjižnica je dužna provesti reviziju knjižnične građe svake 4 godine. Budući da je zadnja revizija knjižnične građe bila 2018. godine, ravnatelj je predložio donošenje Odluke o imenovanju povjerenstva za reviziju knjižnične građe.

Primjedbi nije bilo te je jednoglasno donesena

**O D L U K A**

o imenovanju povjerenstva za reviziju knjižnične građe

I.

Za članove Povjerenstva predloženi su:

1. Branimir Rakitić, prof., nastavnik matematike i računalstva
2. Romana Rigo – Mihajlović, dipl. ing. građ., nastavnica stručnih predmeta
3. Nataša Rengel, nastavnica hrvatskog jezika

II.

Zadaće Povjerenstva za provođenje revizije su:

* pripremanje građe i dokumentacije,
* provođenje postupka revizije,
* utvrđivanje stvarnog stanja knjižnične građe i njene materijalne vrijednosti (usklađivanje financijske vrijednosti s knjigovodstvom),

utvrđivanje posljedica nastalih uporabom knjižnične građe.

**T. 3.** Ravnatelj je zatražio prethodnu suglasnost za odlučivanje o otkazivanje ugovora o radu s ponudom izmijenjenog ugovora zbog poslovno uvjetovanih razloga, Ivani Ivić, mag. educ. math. et inf., zaposlenoj na radnom mjestu nastavnika matematike na neodređeno nepuno radno vrijeme od 20 sati tjedno.

Zbog ustroja broja razrednih odjela te zaduženja prema Pravilniku o normi rada nastavnika u srednjoškolskoj ustanovi („Narodne novine“ broj 94/10) za školsku godinu 2022./2023. utvrđena je potreba promjene ugovora o radu Ivane Ivić na način da se tjedno radno vrijeme umanji za 8 sati.

Pri utvrđivanju osobe koju je potrebno zadužiti sa umanjenjem sati za 8 sati ukupnog tjednog radnog vremena ravnatelj Graditeljsko-geodetske škole Osijek vodio je računa o trajanju radnog odnosa, starosti, te obvezama koje terete radnika prema članku 115. stavku 2. Zakona o radu.

Primjedbi nije bilo te je jednoglasno donesena suglasnost za odlučivanje o otkazivanje ugovora o radu s ponudom izmijenjenog ugovora zbog poslovno uvjetovanih razloga.

 Sjednica zaključena 1. rujna 2022. godine u 12:01 sati.

 **Zapisnik izradila Predsjednik**

Martina Bestvina dipl.iur. Marko Molnar, mag. ing. aedif.